*Par iepirkuma (LU 2014/51\_I) nolikumu*

Atbildot uz šā gada 24.novembra vēstulē Nr.106 uzdotiem jautājumiem, sniedzam skaidrojumu par LU rīkotā iepirkuma (iepirkuma identifikācijas Nr. LU 2014/51\_I) „Dzelzsbetona radioaktīvo atkritumu transportēšanas – ilgstošas glabāšanas konteiners**”** (turpmāk-Iepirkums) nolikumā (turpmāk- Nolikums) izvirzītajām prasībām, proti, par uzdotiem jautājumiem:

1. ***“[..]sakarā ar to, ka konteineru ražošanas tehnoloģija paredz, ka to ražošanai un pārbaudīšanai nepieciešamas vismaz 6. nedēļas, ātrākais konteineru piegādes termiņš varētu būt 2015. gada 5.nedēļā. Līdz ar to nav iespējams piegādāt konteinerus termiņā, kurš norādīts Nolikuma 1.4.1. punktā- līdz 2014. gada 30.decembrim (ņemot vērā arī to, ka līgums varētu tikt parakstīts 2014. gada decembra sākumā). [..] vai ir iespējams veikt Nolikuma prasību grozījumus, pavirzot piegādes termiņu uz 2015. gada 5.nedēļu?”,*** paskaidrojam, ka, ņemot vērā to, ka Publisko iepirkumu likums (turpmāk-PIL) neparedz Nolikumu grozījumu iespējamību iepirkumiem, kas veikti 8.2panta kārtībā, kā arī to apstākli, ka dotais iepirkums veikts realizējot projektu, kura izpildes termiņš ir šā gada 31.decembris, preces piegādes termiņa pagarinājums nav iespējams.